Lalawigan ng Treviso

Ang Lalawigan ng Treviso () ay isang lalawigan sa rehiyon ng Veneto ng Italya. Ang kabesera nito ay ang lungsod ng Treviso . Ang lalawigan ay napapalibutan ng Belluno sa hilaga, Vicenza sa kanluran, Padua sa timog-kanluran, Venecia sa timog-silangan, at Friuli-Venecia Julia sa silangan. Ang ilog ng Piave ay dumadaan sa lalawigan habang ang mga ilog na Sile at Cagnan ay dumadaan sa kabesera. Ang palayaw ng lalawigan ay La Marca Trevigian. Mayroon itong maunlad na ekonomiya at isang mahalagang producer ng alak. Ito ay sumasaklaw sa isang lugar na 750 kuwadradong milya.

Ang lalawigan ng Treviso ay itinatag ng mga Selta ngunit umunlad sa ilalim ng mga Romano bago ito nasakop ng kontrol ng Hun, Ostrogodo, at Lombardo. Sa panahon ng pamumuno ng mga Romano, ang lalawigan ay tinawag na Tarvisium. Noong Unang Digmaang Pandaigdig ang lalawigan ay lubhang napinsala ng Hukbo ng Austria.

Ang lalawigan ay may kabuuang populasyon na humigit-kumulang 900,000 . Mayroong 95 na munisipalidad sa lalawigan. Ang Marathon ni San Antonio ay isang tanyag na pangyayari sa lungsod ng Vedelago ng lalawigan. Ito ay isang taunang pangyayari na inorganisa sa tuwing huling Linggo ng Abril. Ang karera ay nagsisimula sa lungsod at nagtatapos sa Padua. Sa kanilang paglalakbay ang mga mananakbo ay dumaan sa walong magkakaibang bayan. Ang muwebles, sport system, tela, alak, sapatos, at makinarya ay ilan sa mga pangunahing komersiyal na produkto sa lalawigan.

Matatagpuan ang Bundok Montello sa lalawigan. Ang talampas ng Cansiglio ay binigyan ng pangalang-Kakahuyan ng Pinakapayapang Republika dahil nagtustos ito ng kahoy para sa paggawa ng maraming barkong Veneciano.

 Mga sanggunian 

 Mga pinagmumulan 







Kategorya:Mga lalawigan ng Italya
Kategorya:Treviso